Pietro Grimani

Fioło de Piero e Caterina Morosini, el xe sta el sentoquindexeximo doxe de ła Republica de Venesia dal 30 de zugno 1741 a ła morte.
Omo sapiente e anca poeta, el primo tra i serenisimi principi de Venesia a esarlo quasi de profesion, el se ga mostrà mecenate e el ga favorìo senpre ł'arte e ła siensa.
Soto el so dogado, cusì come par quaxi tuti i dogadi del XVIII secoło venesian, a no xe capità nisun avenimento internasionałe che el gàbia visto coinvolta ła Republica.

 Vita 
El gera parecio sior e da maridare e el ga podesto dedicarse fin da xovane a ła cariera diplomatega che el ga exercità soratuto in Fransa e in Inghiltera dove el ga conosesto anca Isaac Newton, e el se ga mostrà intaresà par ła siensa e ł'arte.
Par oltre 22 ani (cioè dal 1719 a ł'ełesion a doxe) el xe sta savio del consejo e el se ga mostrà omo bon e intełigente inte i afari de Stato.
El gera sta ełevaà parfin a ła carica de procurador.

 Dogado 
El 30 de zugno 1741 el xe diventà doxe co 26 voti e senza veri altri candidai.
El so dogato el xe pasà pacifico e el ga visto on rifiorir in anbito artistico grasie a łe  sovension statałi e a ła protesion dogałe.
Anca ł'economia, zà rifioria intorno al 1736, ła ga riciapà forsa e, secondo ło studioxo de economia Frederic Lane, grasie al s-ciopo de łe tante guere itrà Stati eoropei in chel periodo e a ła neutrałità venesiana, i mercanti de ła sità łagunare i ga podesto tornare a batare rote comerciałi abandonae da ła concorensa.
Anca se no pì come i nivełi del ‘500 e del ‘600 ła vita sociałe ła xe rifiorìa rapidamente.

Grimani el xe morto el 7 de marso 1752, sensa esar mai sta benvołestp dal popoło che ło ritegneva on omo tacagno e masa “poeta” par rispondare in modo serio a łe  vere exigense de ła situasion.

Categoria:Grimani